Tosi viilee haamujengi

Tosi viilee haamujengi (Extreme Ghostbusters) on yhdysvaltalainen piirrossarja, joka perustuu Haamujengi-elokuvasarjaan. Se on itsenäistä jatkoa kuusi vuotta aiemmin lopetetulle The Real Ghostbusters -piirrossarjalle ja kertoo uudesta, nuoremmasta haamujengistä, jota johtaa elokuvista ja sarjasta tuttu Egon Spengler. Se on edeltäjäänsä verrattuna totisempi ja synkempi, tavoitellen enemmän varttuneempia katsojia. Tosi viileestä haamujengistä tuotettiin yhteensä 40 jaksoa, jotka esitettiin alun perin Yhdysvalloissa vuonna 1997. Sarjan tunnusmusiikin lauloi Jim Cummings.

Suomessa sarjaa esitettiin ensi kerran Nelosella vuosina 1998–1999 ja uusintana vuonna 2008 suomenkielisellä tekstityksellä. Suomenkielisestä dubbauksesta vastasi Film & Cartoon Finland. Sarjaa ehdittiin vuonna 2008 esittää vain kuusi jaksoa, mutta huhtikuussa 2009 sitä alettiin näyttää jälleen Nelosella.

Juoni

Tarina sijoittuu vuosia myöhemmin The Real Ghostbusters -sarjasta, jolloin kaikki yliluonnolliset ilmiöt ovat vähentyneet tyystin ja laittaneet haamujengin pois liiketoiminnasta. Jokainen jäsen on lähtenyt omille teilleen paitsi tohtori Egon Spengler, joka asuu edelleen paloasemalla ja opettaa oppilaita paikallisessa yliopistossa paranormaaleista ilmiöistä. Kun haamuja alkaa ilmestyä uudelleen, Egon joutuu nopeasti värväämään neljä oppilastaan uudeksi Haamujengiksi. Uudessa ryhmässä ovat Egonin lisäksi Kylie Griffin; nero tyttö ja asiantuntija salaisuuksien ratkomisessa, Eduardo Rivera; kyyninen latinovetelys, Garrett Miller; pyörätuolilla liikkuva nuori atleetti ja Roland Jackson; mekaanikkonero. Mukaan pääsee myös pitkään mukana ollut Slimer, joka palaa takaisin viihdyttämään ja pilailemaan ryhmän jäsenien kustannuksella.

Jaksot
 #  Englanninkielinen nimi  Suomenkielinen nimi  Alkuperäinen esityspäivä  1  Darkness at Noon, Part 1  Pimeää keskipäivällä, osa 1  1. syyskuuta 1997  Metrotunnelia kaivavat työläiset vapauttavat Achira-demonin, joka levittää vaarallista tautia. Entinen haamujengiläinen Egon Spengler on nykyään New Yorkin yliopiston professori. Hän joutuu kokoamaan oppilaistaan uuden Haamujengin. Kylie innostuu Egonin haamupaljastimesta ja lainaa sitä. Seuraukset ovat kuitenkin huonot; Achira saapuu Kylien luo ja riivaa hänet.  2  Darkness at Noon, Part 2  Pimeää keskipäivällä, osa 2  2. syyskuuta 1997 Achira levittää tautiaan riivatun Kylien avulla. Tartunnan saanut Egon kouluttaa Eduardosta, Garrettista ja Rolandista Haamujengiläisiä ja opettaa heille aseiden toimintaa. 3  The True Face of a Monster  ???  3. syyskuuta 1997 Rabin poika luo Golemin pitämään vandaalit poissa spraymaalaamasta ja vahingoittamasta synagogaa. Mutta Golem osoittautuu liian voimakkaaksi, jotta sitä voisi hallita. 4  Fear Itself  Pelko sisälläsi  4. syyskuuta 1997 Haamujengi kutsutaan tutkimaan vasta uudistettua hotellia. He kohtaavat haamun, joka pystyy muuttamaan itsensä jokaisen pahimmaksi peloksi. Garrettia asia ei tunnu haittaavan, koska hän ei omien sanojensa mukaan pelkää mitään. 5  Deadliners  Kirjallisia kammotuksia  5. syyskuuta 1997 Haamujengi tutkii outoa ihmisten katoamissarjaa. Jäljet johtavat kauhukirjailija J.N Klinen kartanolle. He löytävät syylliset, mutta heihin eivät tavalliset keinot toimi. Eduardo tunnistaa demonit Craniaceiksi, kauhukirjoista tutuiksi hirviöiksi. Käy ilmi, että he ovat Vathackeja, haamuja jotka elävät kirjojen kautta. Vathackit ovat pakottaneet kauhukirjailija J.N. Klinen kirjoittamaan heille mieleistä todellisuutta. 6  Casting the Runes  Riimukivien valitut  8. syyskuuta 1997 Pikkurosvo varastaa pussillisen riimuja Metropolitan Museum of Artista. Pian käy ilmi, että jokainen, joka koskee riimua, joutuu  Kahlil -nimisen demonin orjaksi toiseen ulottuvuuteen. Haamujengin on löydettävä keino pelastaa uhrit, etenkin kun Eduardo on yksi heistä. 7  The Infernal Machine  Helvetinkone  9. syyskuuta 1997 Haamujengi taistelee Luco -demonia vastaan, joka pystyy menemään minkä tahansa sähköisen laitteen sisälle. He myös huolestuvat Rolandista, joka on ruvennut intensiivisesti rakentamaan "helvetinkonetta". 8  Home is Where the Horror Is  Kummitustalo  10. syyskuuta 1997 Kaksi pikkupoikaa katoaa vanhaan taloon. Haamujengi lähtee selvittämään tapausta, koska ihmisten mukaan talossa kummittelee. Huhut osoittautuvat oikeiksi. 9  Killjoys  Ilonpilaajat  11. syyskuuta 1997 Haamujengi jahtaa vampyyrin kaltaisia pellejä, joita houkuttelee ihmisten nauru. Eduardo vangitsee yhden pelleistä, mutta toiset pellet kostavat muuttamalla Eduardon yhdeksi heistä. 10  The Unseen  Paha silmä  12. syyskuuta 1997 Eduardo hukkaa Kylien aseen haamujahdissa. Egon määrää hänet ja Kylien etsimään asetta. Samaan aikaan Garrett ja Roland selvittävät, mikä on saanut ihmiset menettämään silmiään. 11  The Crawler  Ötökkä  22. syyskuuta 1997 Kun Janine ei saa Egonilta huomiota, hän lähtee treffeille komean latinomiehen kanssa, joka on todellisuudessa ötökkämäinen demoni ja joka etsii kuningatarta. Ötökkädemoni valitsee kuningatarakseen Janinen ja kaappaa hänet pesäänsä, jossa hän muuttaa Janinen hänen ötökkäkuningattarekseen. 12  The Pied Piper of Manhattan  Aavemainen pillipiipari  23. syyskuuta 1997 Haamujengi ei kykene vangitsemaan kaupunkia terrorisoivia haamuja. Kaupunkiin saapuu outo mies nimeltä Pillipiipari, joka pystyy kontrolloimaan haamuja huilullaan. Pormestari ei kuitenkaan suostu maksamaan Piiparin pyytämää palkkiota haamujen häätämisestä. Tämän seurauksena suuttunut Piipari käyttää huiluaan kaupungin lapsien ohjaamiseen. 13  Be Careful What You Wish For  Vaarallisia toiveita  24. syyskuuta 1997 Myyntimies saapuu New Yorkiin. Hän pystyy toteuttamaan minkä tahansa toiveen. Toiveet kuitenkin tuottavat enemmän harmia kuin hyötyä. Näin käy myös Eduardolle, joka joutuu Kylien kissan, Paganin sisälle toivottuaan, että Kylie kunnioittaisi häntä enemmän. 14  Grease  Peikko  25. syyskuuta 1997 Rasvasorminen peikko ilmestyy New Yorkiin ja alkaa tuhota koneita ja elektroniikkaa. Samaan aikaan FBI kiinnostuu Haamujengin tekemisistä. 15  The Jersey Devil Made Me Do It  Jerseyn piru  26. syyskuuta 1997 Haamujengin lomaillessa New Jerseyssä he kohtaavat lentävä demonin, jota paikalliset kutsuvat Jerseyn Piruksi. Nelikon on kukistettava olento ilman varusteitaan. 16  Dry Spell  Kuiva loitsu  29. syyskuuta 1997 Merenpohjasta vapautunut demoni imee ihmiset rutikuiviksi.  17  Sonic Youth  ???  30. syyskuuta 1997 Rolan rakastuu seireeniin, joka varastaa ihmisten elinvoimaa auttaakseen vanhuuskuoleman partaalla olevaa banshee -siskoaan. 18  Ghost Apocalyptic Future  Aavemainen apokalypsi  1. lokakuuta 1997 Kirjoittaessaan päiväkirjaansa, Kylie päätyy maailmanlopun tulevaisuuteen, jossa haamut ovat ottaneet Tempus -demonin johtamana vallan. Haamujengin on pelastettava tulevaisuus! 19  Bird of Prey  Petolintu  2. lokakuuta 1997 Nuori amish-poika vapauttaa lentävän demonin tuodakseen sateen helteestä kärsivälle maatilalle. Kaikki ei kuitenkaan mene suunnitelmien mukaan. 20  Seeds of Destruction  Tuhon siemenet  3. lokakuuta 1997 Brasiliasta saapunut kasvidemoni ottaa New Yorkin valtaansa jättimäisellä kasvillisuudella. 21  The Luck of the Irish  Irlantilaisen tuuria  3. marraskuuta 1997 Rituaalikeinoin teljetty irlantilaismenninkäinen vapautuu vankilastaan ja alkaa vainoamaan vangitsijoidensa jälkeläisiä. Ja itse New Yorkin pormestari on myös uhattuna. 22  The Ghostmakers  Haamuntekijät  4. marraskuuta 1997 Tutkiessaan vanhan naisen kellaria, Eduardo huomaa jonkun tuntemattoman voiman vallanneen hänen kehonsa. Astraalimuodossa vaeltava Eduardo huomaa olion valtaavan myös ystäviensä kehoja. 23  Slimer's Sacrifice  Slimerin uhraus  5. marraskuuta 1997 Kaupungilla vapaana vilistävä skandinaavinen susipeto Fenris aiheuttaa päänvaivaa haamujengille, koska tämä yrittää vapauttaa haamusäiliöstä isäntänsä Surturin. Slimer joutuu kuitenkin taistelussa vangiksi haamusäiliöön ja Eduardo lähtee pelastamaan ystäväänsä. Haamujengin on toimittava nopeasti ennen kuin Surtur saa toteutettua unelmansa tuomiopäivästä. 24  Grundelesque  Grundel  6. marraskuuta 1997 Kylien lapsuudesta tuttu, lapsia kidnappaava Grundel-niminen olento on palannut. Samalla Kylien kadonneen lapsuudenystävän mysteeri selviää... 25  In Your Dreams  Unissasi  7. marraskuuta 1997 Sadistinen Morfeus -haamu satuttaa ihmisiä näiden unissa.  26  Moby Ghost  Moby-haamu  10. marraskuuta 1997 New Yorkiin saapuu jättimäinen valashaamu. Sen perässä ilmestyy myös mystinen kalastaja. 27  Fallout  Radioaktiivinen aave  12. marraskuuta 1997 Radioaktiivinen aave vainoaa kaupungin ydinvoimaloita ja sen radioaktiivisia energiavarantoja. Haamujengiläisten aseet eivät toimi taistelussa haamua vastaan, minkä vuoksi heidän täytyy keksiä keinoa nujertaa säteilevä uhka. 28  Eyes of a Dragon  Lohikäärmeen silmät  13. marraskuuta 1997 Kaupungin aasialaiskorttelin kauppias altistuu muinaisen demonin alaisuuteen samoihin aikoihin, kun kaupungilla ovat käynnissä aasialaisjuhlat. Haamujengin on pysäytettävä demoni ennen kuin tämä saa aikaan kaaoksen ryöstämällä asukkaiden luut. 29  Till Death Do We Start  Kunnes kuolema meidät yhdistää  14. marraskuuta 1997 Nuori poikamies ostaa itsellensä uuden talon, josta löytää teljetyn kaivon. Kolikolla kaivoon heitetty toivomus on enemmän kuin mies oli valmis vastaanottamaan. 30  Glutton for Punishment  Ahneuden kirous  24. marraskuuta 1997 Haamun kiroama ruoka tekee syöjistään ahneita mässäilijöitä. 31  Ghost in the Machine  Demoni tankissa  25. marraskuuta 1997 Hylätty öljykenttä otetaan jälleen käyttöön ja sitä asuttanut demoni valtaa New Yorkin bensavarat. Samalla Eduardo suorittaa ajokoetta riivatulla haamuautolla. 32  Dog Days  Kirotut koirat  26. marraskuuta 1997 Kaupungin asukkaiden koirat joutuvat demonikoiran komennon alaisiksi, minkä seurauksena haamujengin on napattava uhkaava haamupeto.  33  Mole People  Myyräihmiset  27. marraskuuta 1997 Demoni hyökkää metron kimppuun ja maan alla asuva myyräihmisten joukkio saa syyt niskoilleen. 34  A Temporary Insanity  Hullu apulainen  28. marraskuuta 1997 Jeaninen lähtiessä lomalle, Haamujengin sihteeriksi saapuu nainen, joka hoitaa työnsä mallikkasti, mutta kaikki ei silti ole kohdillaan... 35  Rage  Raivo  1. joulukuuta 1997 Peikkojen jengi pelottelee New Yorkin kansalaisia. Samaan aikaan Eduardolla on ongelmia poliisiveljensä kanssa. 36  Heart of Darkness  Pimeyden sydän  2. joulukuuta 1997 Kolmen haamun kopla varastaa teknologiaa avatakseen portin haamujen ulottuvuuteen. Samalla Egonin vanha ystävä Edward saapuu kaupunkiin. 37  The Sphinx  Sfinksi  5. joulukuuta 1997 Egonin kärsiessä ikäkriisistä, New Yorkiin saapuu sphinxmainen haamu, joka esittää arvoituksia kaupungin viisaimmille. Väärin vastanneet menettävät järkensä... 38  Witchy Woman  Noidat  8. joulukuuta 1997 Kolme mustaa magiaa harrastavaa nuorta naista etsivät ryhmäänsä neljättä jäsentä vapauttaakseen muinaisen hengen toisesta ulottuvuudesta. 39  Back in the Saddle, Part 1  Takaisin ratsaille, osa 1  3. joulukuuta 1997 Alkuperäisen haamujengin jäsenet (Peter Venkman, Ray Stantz ja Winston Zeddemore) saapuvat kylään Egonin syntymäpäivän kunniaksi. Samaan aikaan kaupungissa riehuu itseään monistava haamu. Uuden ja vanhan sukupolven on yhdistettävä voimansa. 40  Back in the Saddle, Part 2  Takaisin ratsaille, osa 2  4. joulukuuta 1997 Valtava sumumainen haamu hyökkää veneilijöiden, lentokoneiden ja kokonaisten kaupunkien kimppuun. Koko New York on vaarassa!

Äänirooleissa

Suomalaiset ääniroolit

Lähteet



Aiheesta muualla
 TV.com 
 Voice Chasers 

Luokka:Yhdysvaltalaiset animaatiosarjat
Luokka:1990-luvun piirrossarjat
Luokka:Yhdysvaltalaiset televisiosarjat
Luokka:Elokuviin perustuvat televisiosarjat
Luokka:Ghostbusters